|AktualityGaléria|
Linky:
SZĽH
MHC Martin
HK32 Liptovský Mikuláš
HK Slovan Gelnica
HKM Rimavská Sobota
MHK Sabinov
Aktuality
Piaty zápas baráže vyhral Trebišov : Hk Trebišov - MšK HVIEZDA 4 : 2
28.3.2013
Baráž o 1. ligu: Trebišovčania vyhrali dôležitý piaty zápas
Súboj o to, ktorý z dvoch tímov bude mať k dispozícii prvý mečal, zvládli lepšie Trebišovčania. V piatom zápase baráže o prvú ligu vyhrali nad Hviezdou Dolný Kubín 4:2 a ujali sa vedenia 3:2 v sérii. V šiestom zápase na ľade Dolného Kubína tak budú bojovať už o prvoligovú definitívu, kým druholigový tím bude hrať o zotrvanie v sérii.
Práve piaty zápas tak bol pre oba tímy veľmi dôležitý, keďže séria bola po štyroch zápasoch vyrovnaná 2:2. V stredajšom piatom súboji však mali Trebišovčania už od začiatku navrch - skóre otvoril v 4. minúte Miľovčík. Hostia síce ku koncu prvej tretiny vyrovnali, no Trebišovčania do 27. minúty opäť viedli zásluhou Antala. V 49. minúte zvyšoval už na 3:1 Petričko. Hostia síce pomerne rýchlo odpovedali z hokejky Durdiaka, no tento kontaktný gól na 3:2 bol z ich strany posledný. Vyrovnať už nedokázali. Trebišovčania tak získali pred šiestym zápasom dôležitú psychickú výhodu. Séria pokračuje v piatok na ľade Hviezdy Dolný Kubín.
TREBIŠOV - DOLNÝ KUBÍN 4:2, stav série 3:2
Oba tímy sa museli vysporiadať s viacerými absenciami. Hosťom chýbali štyria dôležití hráči- Učník, Smolka, Hanušniak a Kolčák. Stretnutie bolo v réžii domácich a v 4.minúte v presilovke Miľovčík do úplne prázdnej brány dorazil strelu Ficka od modrej čiary. Hostia sa často k ohrozeniu domácej brány nedostali, no v 18.minúte po vyhratom buly Hančiaka, Durdiak prihral Budajovi a bolo vyrovnané. V 2. časti pokračoval miestami až drtivý tlak domácich hokejistov. Hostia sa ubránili a využívali rýchle protiútoky na ohrozenie domácich. V 27.minúte Antal ľahkou nahodenou strelou z červenej čiary, keď puk skočil pred brankárom hostí Pastorekom, pridal domáci druhý zásah. Ďalšie šance domácich na zvýšenie náskoku ostali nevyužité. Tretia časť bola najemotívnejšia a najdramatickejšia. Petričko v presilovke potrestal vylúčenie hostí za príliš veľa hráčov na ľade. V 51. minúte Durdiak sa dostal pred domácu bránu a znížil. O 16 sekúnd Mihalič tečom Ivančovej strely zmrazil radosť hostí. V závere zaujalo hodenie hokejky brankára hostí Pastoreka. Na nariadené trestné strieľanie išiel do brány náhradník Bachan, ktorý trestné strieľanie Petričkovi zlikvidoval.
Baráž o 1. ligu, piaty zápas:HK Trebišov - MŠK Hviezda Dolný Kubín 4:2 (1:1, 1:0, 2:1) - stav série: 3:2Góly: 4. R. Miľovčík, 27. D. Antal, 49. Petričko, 51. Mihalič - 18. R. Budaj, 51. Durdiak, 380 divákov
Späť na aktuality